Rheinische Missionsgesellschaft

Rheinische Missionsgesellschaft var et av de største protestantiske misjonsselskaper i Tyskland. Det var virksomt både i Afrika, Asia (Indonesia) og i Oseania (Papua New Guinea).

Det ble til ved sammenslutning av en rekke mindre misjonsselskaper med opphav tilbake til 1799 for det eldstes vedkommende. Sammenslåelsen fant sted 23. september 1828, og selskapets første misjonærer ble ordinert og utsendte til det sørlige Afrika ved årests utgang.

London Missionary Society var allerede virksomt i området, og det ble inngått et samarbeid mellom de to selskapene. Rheinische Missionsgesellschaft etablerte sin første misjonsstasjon i  Cederbergfjellene i 1829, og kalte den Wupperthal (den tyske byen ved samme navn fantes da ennå ikke.)

Kort etter begynte misjonærene å trekke inn i sørvestre Afrika.  Her kom de i kontakt med forskjellige afrikanske stammer som hereroene, namaene og damaraene, og opplevde ofte kriger mellom dem. Misjonærene prøvde å megle frem fredsavtaler mellom gruppenme, og ble av den grunn etterhvert betraktet som politisk verdifulle av stammene.

På 1900-tallet ble alle Rheinische Missionsgesellschafts stasjoner i det sørlige Afrika overført til Den nederlandske reformerte kirke, med unntak av Wupperthal som valgte å tilslutte seg Brødremenigheten. Misjonsstasjonene i Namibia ble del av Evangelical Lutheran Church der.

I 1971 ble Rheinische Missionsgesellschaft og Bethel Mission kombinert til Vereinte Evangelische Mission.

Litteratur
 G. Kunze: Im Dienste des Kreuzes auf ungebahnten Pfaden, Barmen 1897, 1925.
 Eduard Kriele: Das Kreuz unter den Palmen. Die Rheinische Mission in Neu-Guinea, Barmen 1927.
 W. Berner: Rheinische Missionsgesellschaft (RMG), i Religion in Geschichte und Gegenwart (RGG), 5. vol., Tübingen 1961, s. 1083.
 Bade, K.J., «Colonial Missions and Imperialism: the background to the fiasco of the Rhenish Mission in New Guinea», Australian Journal of Politics & History, 21:2 (1975), s. 73–94. 
 K.-J. Bade: Colonial Missions and Imperialism: The Background to the Fiasco of the Rhenish Mission in New Guinea, i: John A. Moses - Paul M. Kennedy (red.): Germany in the Pacific and Far East, 1870-1914, Brisbane 1977.
 Hermann Reiner: Beginnings at Madang - The Rhenish Mission, i: Herwig Wagner/Hermann Reiner (eds.): The Lutheran Church in Papua New Guinea. The first Hundred Years 1886-1986, Lutheran Publishing House: Adelaide 1986, 1987, , s. 99–139.
 Paul Steffen: Missionsbeginn in Neuguinea. Die Anfänge der Rheinischen, Neuendettelsauer und Steyler Missionsarbeit in Neuguinea. (Studia Instituti Missiologici S.V.D. - 61) Steyler Verlag, Nettetal 1995, .

Eksterne lenker 

 

Protestantisme
Misjonsorganisasjoner
Etableringer i 1828
Opphør i 1971